《闻过》
元代·方回

秋来火伞尚高张，心定还能热处凉。
自古及今谁不死，宁人负我亦何伤。
缗钱琐碎争多少，杯酒纷纭说短长。
旧管钓台时入梦，人间未有两严光。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。